**УТОРАК, 21. 4. 2020.**

Наставни предмет: Математика

Наставна јединица: **Множење и дељење, провера**

**ДОМАЋИ ЗАДАТАК:**

**(послати најкасније до среде 22. 4.)**

1. Израчунај производ бројева:

а) 218 и 7 б) 923 и 45 в) 328 и 306

1. Израчинај количник бројева:

а) 9837 и 9 б) 26944 и 64 в) 73568 и 418

1. Прозвод бројева 1 375 и 25 смањи 55 пута.
2. Ирачунај производ највећег троцифреног броја и количника најмањег седмоцифреног и најмањег четвороцифреног броја.

1. У фабрици се за 25 дана направи 6350 аутомобила. Колико ће се аутомобила направити за 145 дана, ако се сваког дана произведе исти број аутомобила?

**Предмет**: Српски језик

**Наставна јединица** : Писање писма, поруке, позивнице \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Да поновимо :

Писмено се обавештавамо помоћу разних врста писама, извештаја, новинских вести и чланака, позивница, порука ...

**1.ПИСМО**

Писма су се раније често писала. Она су замењивала средства личног споразумевања међу људима. Настала су услед личних, друштвених или других потреба за успостављање или одржавање односа оног ко пише са члановима његове породице, пријатељима, драгим особама.

Данас када су техничка средства за споразумевање веома развијена и бројна (телефони, рачунари ...), писма као средства за споразумевање се све мање пишу.

Обична, лична, приватна писма карактерише лични тон који може да буде врло присан.

Постоје и службена писма у којима нема личног тона и она се пишу по одређеним правилима писања.

Сети се! Прошле године смо научили како се пише адреса примаоца писма, где се на коверти бележи, ко је пошиљалац.

**2.ПОЗИВНИЦА**

Позивница је кратко писмено обавештење којим се неко позива да дође на прославу нечијег рођендана или венчања, да присуствује школској свечаности, књижевној вечери, изложби и сл.

Постоји више врста позивница : личне, јавне (опште), службене.

Позивница мора да садржи :

-Име оног коме је упућена (може стајати и на коверти),

-Назив догађаја на који се неко позива, датум, време и место догађаја,

-Име оног ко упућује позивницу.

**3. ПОРУКА (SMS, E-MAIL)**

Путем имејла (e-mail – електронска пошта) могу се слати приватна и службена писма, честитке, позивнице, захвалнице.

Сви наведени облици писмене комуникације који се остварују електронским путем носе заједнички назив **имејл поруке.**

Правила која важе за писање писма, важе и за имејл поруке. Једино што не мора да се пише у имејл поруци је датум, који се аутоматски види када се пошта отвори.

Дакле, мораш да поштујеш правила за писање електронских порука а то су: бити учтив, кратак, пажљив ( посебно при употреби емотикона – сличица које показују расположење, осећања и др.)

Уколико до сада ниси савладао / ла писање и слање имејл порука, корисно би било да то учиниш и прикључиш се савременом начину комуницирања.

**ВЕЖБАЊЕ:** Напиши по свом избору писмо, позивницу или поруку поштујући правила писања.

*Предмет:* Грађанско васпитање

*Наставна јединица*: Ја се питам

Напишите нека правила понашања која се примењују у вашој кући.у ванредној ситуацији. Да ли си и ти нека смислио? Ако јеси, наведи која су то правила.

*Предмет:* Физичко васпитање

*Наставна јединица*: Вежбе обликовања тела

* Ево неколико предлога како да урадимо вежбе за врат и главу
* Опис вежби: у стојећем раскорачном ставу

а) покретати главу у смеру напред - назад. Овим јачамо и истежемо вратне мишиће и повећавамо покретљивост у вратном делу кичме. Поновити ову вежбу 8 пута.

б) у раскорачном ставу покретати главу у смеру лево - десно. Поновити ову вежбу 6 пута.

в) у стојећем раскорачном ставу полукружити главом. Поновити ову вежбу 5 пута.

Како ових дана време проводите у затвореном простору, дајемо вам неке предлоге за рамени појас и руке.

1. Опис вежби: у стојећем ставу ноге ракорачимо са рукама на боковима, кружити раменима у једну и другу страну.

б) Из става раскорачног велики и мали чеони кругови(10 пута).

в) Стопала су у ширини рамена, дланови окренути ка плафону и руке савијене у лактовима тако да шакама дотакнете рамена, па вратите у почетни положај(8 пута)